17/10/2022 | Administración LocalMunicipal
Porto do Son
Aprobación da modificación do plan estratéxico de subvencións do concello de Porto do Son. Período 2021-2023

O Pleno da Corporación, na sesión extraordinaria do 30.09.2022, aprobou a modificación do Plan Estratéxico de Subvencións do Concello de Porto do Son para o período 2021- 2023, o que se publica para xeral coñecemento: Modificación do Plan Estratéxico de Subvencións 2021-2023. Texto Refundido A lei 38/2003, de 17 de novembro, Xeral de Subvencións (en diante LXS), na liña de mellora da súa eficacia, dispón con carácter básico no seu artigo 8.1 que,” os órganos das Administracións Públicas ou calquera ente que propoña o establecemento de subvencións, con carácter previo, deberán concretar un plan estratéxico de subvencións cos obxectivos e efectos que se pretenden coa súa aplicación, o prazo necesario para a súa consecución, os custos previsibles e as súas fontes de financiamento, supeditándose en todo caso ao cumprimento dos obxectivos de estabilidade orzamentaria.” En desenvolvemento das previsións contidas na LXS, o Real Decreto 887/2006, de 21 de xullo, no seu artigo 10, sen carácter básico, sinala que, o plan estratéxico de subvencións configurase como un instrumento de planificación das políticas públicas que teñen por obxecto o fomento dunha actividade de utilidade pública ou interese social ou de promoción dunha finalidade pública. No mesmo senso, a Lei 9/2007, do 13 de xuño, de subvencións de Galicia, no seu artigo 5 pon de manifesto que “os órganos da administración que propoñan o establecemento de subvencións, con carácter previo, deberán concretar nun plan estratéxico de subvencións.” Desde a perspectiva económica, as subvencións son unha modalidade importante de gasto público, e polo tanto deben axustarse ás directrices de política orzamentaria, orientada polos criterios de estabilidade orzamentaria, sostenibilidade financeira e o crecemento económico. Neste sentido, o presente Plan Estratéxico de Subvencións, en diante PES, é o segundo que se tramita e detalla o importe das subvencións no Orzamento Xeral da corporación para os exercicios 2021, 2022 e 2023. A súa finalidade é permitir relacionar os obxectivos a alcanzar e os efectos a conseguir, os custos previstos e o seu financiamento, co obxectivo de adecuar as necesidades públicas a cubrir mediante subvencións, cos recursos dispoñibles, sempre con carácter previo á concesión e podendo aumentar ou diminuír as partidas orzamentarias correspondentes nos exercicio seguinte. O marco normativo xeral compleméntase coas bases de execución do orzamento aprobadas para cada exercicio xunto coa tramitación dos orzamentos. Neste aspecto cómpre salientar que por mor da pandemia COVID19 e a súa incidencia no desenvolvemento normal das actividades subvencionadas, figuran neste plan estratéxico o outorgamento de subvencións que teñen pendente a determinación do seu procedemento de concesión, que no caso de materializarse en concesión directa, quedará condicionado ás modificacións das bases de execución do orzamento que sexan pertinentes. Polo disposto, o Concello de Porto do Son elabora o presente Plan Estratéxico de Subvencións (2021-2023) cuxo articulado se desenvolve a continuación. Os Plans Estratéxicos de Subvencións, teñen carácter programático, non xerando en ningún caso dereitos nin obrigas de terceiros, senón unha decisión programática de carácter político enmarcada dentro dunha das actividades propias da dirección política como é a planificación. A efectividade do presente PES atopase condicionada ás dispoñibilidades orzamentarias existentes no orzamento municipal de cada exercicio, así como á aprobación das bases reguladoras para a súa concesión. A regulación xurídica en materia de subvencións, establece principios xerais de actuación fundamentais do PES que deben rexer na xestión municipal en materia de subvencións, e que son os seguintes: a) Principio de publicidade e libre concorrencia, mediante convocatoria previa na que se garanta a obxectividade, transparencia, publicidade, concorrencia e igualdade na distribución de fondos públicos, sen prexuízo da posible concesión directa, que de acordo ca normativa aplicable, deben contar cas debidas dispoñibilidades orzamentarias previas. b) Principio de obxectividade no proceso de concesión, segundo os criterios establecidos na convocatoria, que garantan o coñecemento previo dos mesmos polos potenciais beneficiarios. c) Principio de transparencia e igualdade e non discriminación no exercicio das actividades subvencionadas. d) Principio de eficacia e eficiencia no cumprimento dos obxectivos marcados no establecemento do procedemento e a eficiencia na asignación dos recursos públicos. e) Principio de adecuación á estabilidade orzamentaria e da regra de gasto na concesión das subvencións nos termos previstos na Lei Orgánica 2/2012 de Estabilidade Orzamentaria e Sostenibilidad Financeira. O plan estratéxico de subvención do Concello de Porto do Son conta con diferentes obxectivos: – Dar cumprimento ao mandato legal que recolle o artigo 8.1 da Lei 38/2003, de 17 de novembro, que obriga á elaboración por parte dos entes que propoñan o establecemento de subvencións, dun Plan Estratéxico de Subvencións previo a súa concesión. – Determinación das liñas de apoio e fomento das actividades de interese pública e social, establecendo un conxunto de principios e bases de execución común ás mesmas. – Mellorar e racionalizar a xestión municipal das subvencións. O ámbito temporal do presente Plan comprende os exercicios 2021, 2022 e 2023, de conformidade co artigo 11.4 do Real Decreto 887/2006, de 21 de xullo, que establece un período de vixencia dos PES de tres anos; si ben, se adecúa a súa vixencia á desta corporación e en prexuízo, de conformidade co artigo 14 do mesmo texto legal, de actualizalo anualmente, de acordo coa información relevante dispoñible. Poderán ser modificadas, substituídas ou eliminadas, as liñas de subvención establecidas no presente PES, que non alcancen o nivel de consecución de obxectivos desexado ou adecuado ao nivel de recursos invertidos, tal e como se dispón na disposición adicional decimosétima da LXS ao establecer un sistema de seguimento a través do control e avaliación dos obxectivos. En todo caso, os cambios que poidan producirse deberán axustarse á lei e, fundamentalmente aos orzamentos de cada exercicio. Non será necesaria a modificación do PES nos supostos que se modifiquen liñas de subvención existentes, cando unicamente a variación se realice no importe asignado, sempre e cando o resto dos compoñentes da mesma permanezan sen cambios, o que deberá acreditarse no expediente polo órgano xestor correspondente. No suposto de que concluído o período de vixencia, non se houbese aprobado un novo PES, o presente entenderase prorrogado naquelas liñas de actuación que resulten de continuidade e conten con asignación orzamentaria adecuada e suficiente. O órgano competente para a súa aprobación é o Pleno da Corporación, no exercicio das competencias atribuídas no artigo 22.2 e) da Lei 7/85, de 2 de abril, reguladora das Bases de Réxime Local, ao tratarse dun instrumento de planificación estratéxica das actividades de subvencións e xestión económica. Non obstante, o órgano competente para a aprobación das subvencións será o Alcalde ou órgano no que delegue. En aras de dar cumprimento ao principio de transparencia, as convocatorias de subvencións instadas polo Concello de Porto do Son, publicaranse na Base de Datos Nacional de Subvencións (BDNS) de conformidade co regulado no artigo 20 da LXS e na WEB municipal, indicando a entidade receptora, contía da mesma, e proxecto ou acción á que vai destinada. O prazo máximo para a devandita publicación será dun mes desde a concesión da subvención, en todo caso deberán figurar a final de ano. Serán beneficiarios das subvencións previstas no presente PES, a persoas físicas, asociacións ou entidades que as reciban para a realización de actividades dirixidas á realización dun proxecto, acción ou situación que teña por obxecto fomentar a actividade de utilidade pública ou interese social ou de promoción dunha finalidade pública de competencia local. Será obriga do beneficiario achegar a memoria da actividade subvencionada, conta xustificativa ou calquera outra documentación esixible, de acordo coas bases reguladoras da subvención ou a resolución de concesión ou convenio, e a normativa de aplicación. As subvencións encadradas no presente Plan Estratéxico serán outorgadas seguindo a normativa vixente en materia de subvencións: 1. En réxime de concorrencia competitiva, mediante convocatoria pública e cuxa concesión se concederá conforme a criterios de valoración fixados na convocatoria e nas bases reguladoras correspondentes.2. Concesión directa, para aquelas subvencións previstas nominativamente nos orzamentos municipais, mediante a firma de convenios de colaboración, como instrumento habitual para a canalización da súa concesión, que regulen as súas condicións e compromisos.3. Aquelas cuxo outorgamento ou contía veña imposto ao Concello de por unha norma de rango legal, que seguirán o procedemento de concesión que lles resulte de aplicación de acordo coa súa propia normativa.4. Concesión directa con carácter excepcional, sempre que se acrediten razóns de interese público, social, económico ou humanitario, ou outras debidamente xustificadas que dificulten a súa convocatoria pública. Todos os procedementos de concesión deberán respectar os principios establecidos no Plan e a súa adxudicación levarase a cabo ata o límite dos créditos asignados a cada unha das liñas de subvención concedidas. Tanto os procedementos de adxudicación directa como os de concorrencia competitiva deberán respectar os principios sinaladas neste Plan. Os procedementos de concesión das subvencións e axudas son os seguintes: a) Subvencións concedidas en réxime de concorrencia competitiva: Segundo o art.22.1 LXS, o procedemento ordinario de concesión tramitarase en réxime de concorrencia competitiva. Neste procedemento a concesión das subvencións realízase mediante a comparación das solicitudes presentadas, a fin de establecer unha prelación entre as mesmas de acordo cos criterios de valoración previamente fixados nas Bases reguladoras e na convocatoria; e adxudicar, co límite fixado na convocatoria, aquelas que obteñan unha maior valoración. En todo caso, as Bases da convocatoria, nos procedementos de concorrencia deberán conter: 1. O obxecto da subvención e o interese que se pretende satisfacer.2. Beneficiarios.3. Requisitos formais da solicitude.4. Partida orzamentaria, contía e límites da subvención.5. Criterios de valoración en función da natureza da subvención.6. Órganos de valoración, que deberán ter carácter colexiado e técnico.7. Órgano competente para resolver.8. Dereitos e obrigacións dos beneficiarios, especificando os mecanismos para a comprobación da difusión por parte do beneficiario da financiación da súa actividade 9. Xustificación da subvención, con expresa mención da aplicación dos fondos percibidos, así como o cumprimento dos obxectivos.10. Requisitos e forma de pago da subvención. b) Subvencións concedidas de forma directa: Á vista do art.22.2 LGS, poderán concederse de forma directa as seguintes subvencións: - As previstas nominativamente no orzamento xeral deste Concello. Enténdese por subvención prevista nominativamente nos orzamentos, aquela en que polo menos a súa dotación orzamentaria e beneficiario aparezan determinados nos estados de gasto do orzamento. O obxecto destas subvencións deberá quedar determinado expresamente no correspondente convenio de colaboración ou resolución de concesión que, en todo caso, deberá ser congruente coa clasificación funcional e económica do correspondente crédito orzamentario. - Aquelas c uxo outorgamento ou contía veña imposto ao Concello de por unha norma de rango legal, que seguirán o procedemento de concesión que lles resulte de aplicación de acordo coa súa propia normativa. - Con carácter excepcional, aqueloutras en que se acrediten razóns de interese público, social, económico ou humanitario, ou outras debidamente xustificadas que dificulten a súa convocatoria pública. Con carácter xeral as subvencións municipais terán un prazo de execución anual sendo excepcional e debidamente motivados aqueles supostos nos que se fixe un prazo de execución superior ao anual, ou a modificación do período flexible, deberá aparecer recollido nas correspondentes bases das subvencións. O órgano de seguimento e control, velará polo cumprimento do “calendario” da concesión de subvención, o cal deberase aprobar no primeiro trimestre de cada ano. A tramitación das liñas de subvencións do presente PES queda expresamente condicionada aos seguintes puntos: 1. Existencia de dotación orzamentaria adecuada e suficiente.2. Con carácter previo ou simultáneo ao outorgamento das subvencións ou concesións directas, deberá efectuarse a aprobación do gasto nos termos previstos nas normas orzamentarias.3. Previamente ao outorgamento das subvencións, deberán aprobarse as normas ou bases reguladoras da concesión, no caso de modalidade de concorrencia competitiva. O control e seguimento do presente Plan Estratéxico realizarase de forma anual, en dous aspectos. A. Control económico–financeiro das subvencións concedidas. Está encomendado á Intervención do Concello, e realizarase nas condicións recollidas na lexislación vixente. B. Control e seguimento do Plan, encoméndase á Xunta de Goberno Local, para o que, cada unha das Áreas que xestionan as subvencións, remitirá no primeiro cuadrimestre de cada exercicio, e en todo caso, antes de que acabe o exercicio orzamentario memoria xustificativa coas seguintes especificacións: - Obxecto, entidade beneficiaria e importe subvencionado. - Subvencións concedidas, xustificadas, renunciadas e reintegradas (ou en procedemento de reintegro). - O grao de cumprimento dos seus obxectivos específicos, do seu prazo de consecución, concretando o número de cidadáns e/ou beneficiarios aos que alcanzou a acción subvencionada. - Os custos efectivos en relación aos previsibles. - Conclusións ou valoración global na que conste a valoración en canto aos obxectivos perseguidos e a procedencia do mantemento ou supresión do programa. - Suxestións para a elaboración do seguinte Plan Estratéxico de Subvencións. Para o seguimento e avaliación do Plan Estratéxico de Subvencións desígnase á Xunta de Goberno Local. A tal efecto establécense coma indicadores relacionados cos obxectivos do Plan a evaluar, os seguintes: - Grado de execución das mesmas, entendo por isto, as subvencións concedidas e aprobadas (fase O) respecto das previstas (créditos iniciais), respecto de cada área, e tipo de subvención e distinguindo entre subvencións de concesión directa e en concorrencia competitiva. - Respecto das subvencións concedidas en concorrencia competitiva, número de expedientes (solicitudes) tramitadas e concedidas e comparativa co ano anterior para o caso de existir a mesma subvención. A Intervención municipal absterase de realizar a fiscalización ata que non se realice polos xestores o envío da información anterior. As liñas estratéxica s de actuación que estruturan o Plan anual das diferentes subvencións municipais, son as seguintes: Como ANEXO I ao presente Plan Estratéxico de Subvencións recóllense as liñas estratéxicas de axudas municipais, agrupadas nas correspondentes liñas, con seus obxectivos estratéxicos e específicos, así coma os custes previsibles e resto de características. Obxectivos estratéxicos.- Colaboración coas familias do municipio de Porto do Son para a inclusión social e a cobertura de necesidades sociais. Obxectivos específicos.- Cobertura de situacións de carencias relativas a necesidades básicas e/ou promoción da inclusión social e á prevención ou tratamento de situacións de exclusión ou de marxinación social. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- O procedemento de concesión será o de concorrencia competitiva e realizarase mediante a elaboración das correspondentes bases xerais reguladoras e convocatorias. Obxectivos estratéxicos.- Acometer actuacións urxentes e imprescindibles para mellorar o estado das vivendas de persoas en risco de exclusión residencial Obxectivos específicos.- Facilitar o acceso a unha vivenda digna, mellorar a calidade de vida das persoas en risco de exclusión social e incluso con risco físico e psíquico Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello e coa subvención do Instituto Galego de Vivenda dentro do programa anual destinado a Infravivenda. No orzamento xeral da corporación para cada exercicio económico dotarase o importe correspondente a achega municipal e unha vez concedida a subvención autonómica será obxecto de imputación ao orzamento vixente. Plan de actuación.- O procedemento de concesión será o de concesión directa e realizarase previa autorización do gasto polo Pleno ou órgano no que delegue. Obxectivos estratéxicos.- Colaboración coa financiamento parcial para o funcionamento das asociacións e realización das súas actividades ou programas que sexan de utilidade pública ou de interese social ou promoción dunha finalidade pública en materia de benestar social e sexan promovidos por asociacións ou entidades sen ánimo de lucro. Obxectivos específicos.- Promover a iniciativa social sen ánimo de lucro e potenciar o funcionamento das actividades de interese social que presenten dificultades para o seu desenvolvemento sen axudas públicas. Así mesmo, estas subvencións están destinadas a colaborar economicamente con institucións de longa traxectoria e envergadura social que prestan servizos en exclusividade, garantindo a promoción das iniciativas sociais encamiñadas a mellorar a calidade de vida e atención social a persoas en situación de risco ou exclusión social. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- Levárase a cabo segundo se determine, ben por concesión directa previa consignación do crédito e beneficiario no orzamento de cada ano, mediante a celebración de convenios de colaboración coas diferentes asociacións, onde se definan as diferentes características en referencia á actividade obxecto de subvención, as datas de realización das actividades, os prazos de presentación da documentación esixida para a súa xustificación ou ben por concorrencia competitiva mediante a elaboración das correspondentes bases xerais reguladoras e convocatorias. Obxectivos estratéxicos.- Colaboración coas familias do municipio de Porto do Son no esforzo económico que supón a adquisición de libros de texto e material escolar e abono de transporte. Obxectivos específicos.- Garantir a igualdade no exercicio do dereito á educación dos estudantes. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- O procedemento de concesión será o de concorrencia competitiva e realizarase mediante a elaboración das correspondentes bases xerais reguladoras e convocatorias. Obxectivos estratéxicos.- Colaboración coas familias do municipio de Porto do Son no esforzo económico que supón o custe do comedor escolar e /ou aula de madrugadores Obxectivos específicos.- Crear condicións que favorezan que as persoas traballadoras poidan compatibilizar a súa vida persoal e familiar coa súa vida laboral, a protección da familia Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- O procedemento de concesión será o de concorrencia competitiva e realizarase mediante a elaboración das correspondentes bases xerais reguladoras e convocatorias. Obxectivos estratéxicos.- Colaboración coas familias do municipio de Porto do Son no esforzo económico que supón a adquisición equipos informáticos. Obxectivos específicos.- Favorecer a escolarización do alumnado nos seus domicilios, provendo ás unidades familiares de ferramentas informáticas para que poidan acceder ás novas tecnoloxías dende os seus fogares. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo mediante o POS Adicional para gastos sociais da Deputación da Coruña. Plan de actuación.- O procedemento de concesión será o de concorrencia competitiva e realizarase mediante a elaboración das correspondentes bases xerais reguladoras e convocatorias. Obxectivos estratéxicos.- Ofrecer á cidadanía a posibilidade de satisfacer as súas demandas deportivas e incentivar a práctica saudable como medio de mellora da calidade de vida a través da colaboración coas entidades, federacións deportivas e persoas físicas. Obxectivos específicos.- Cooperar coas entidades deportivas nos gastos de funcionamento que lles ocasione a promoción en actividades deportivas de interese municipal e a participación en competicións deportivas. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- O procedemento de concesión será o de concorrencia competitiva e realizarase mediante a elaboración das correspondentes bases xerais reguladoras e convocatorias. Obxectivos estratéxicos.- Incentivar a práctica saudable como medio de mellora de calidade de vida. Obxectivos específicos.- Esta subvención ten como finalidade cooperar con deportistas de élite relevantes para o Concello nos gastos de competicións de proxección nacional ou internacional, así coma en gastos derivados dos adestramentos para participar en ditas competicións. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- O procedemento de concesión será o de concorrencia competitiva e realizarase mediante a elaboración das correspondentes bases xerais reguladoras e convocatorias. Obxectivos estratéxicos.- Ofrecer á cidadanía a posibilidade de satisfacer as súas demandas deportivas e incentivar a práctica saudable como medio de mellora da calidade de vida. Obxectivos específicos.- Fomentar o deporte entre a poboación e favorecer a proxección turística do termo municipal. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- O procedemento de concesión será o de concorrencia competitiva e realizarase mediante a elaboración das correspondentes bases xerais reguladoras e convocatorias. Obxectivos estratéxicos.- Ofrecer á cidadanía a posibilidade de satisfacer as súas demandas deportivas e incentivar a práctica saudable como medio de mellora da calidade de vida. Obxectivos específicos.- Colaborar para a organización e promoción de eventos deportivos Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- Levárase a cabo segundo se determine, ben por concesión directa mediante a celebración de convenios de colaboración ou ben por concorrencia competitiva mediante a elaboración das correspondentes bases xerais reguladoras e convocatorias. Obxectivos estratéxicos.- Dinamización e proxección turística do termo municipal. Obxectivos específicos.- Fomentar actividades de promoción económica e turística do termo municipal a través da gastronomía. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- O procedemento de concesión será o de concorrencia competitiva e realizarase mediante a elaboración das correspondentes bases xerais reguladoras e convocatorias. Obxectivos estratéxicos.- Fomento do uso eficiente e sostible das tecnoloxías da información no ámbito da formación laboral online. Obxectivos específicos.- Formación laboral a distancia a través da plataforma dixital Aula Mentor (foros, plataforma web, videos tutoriais). Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- O procedemento de concesión será o de concorrencia competitiva e realizarase mediante a elaboración das correspondentes bases xerais reguladoras e convocatorias de “becas” de formación laboral do 50% do custe da formación online. Obxectivos estratéxicos.- Fomento da creación artística e a participación relacionadas coa festividade do Entroido. Obxectivos específicos.- Potenciar a participación da poboación nas actividade do Festival de Entroido promovido polo Concello, como enriquecemento da vida social e cultural do municipio. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- O procedemento de concesión será o de concorrencia e realizarase mediante a elaboración das correspondentes bases xerais reguladoras e convocatorias. O pago dos premios infantís realizarase mediante a entrega de vales que deberán trocar nos establecementos municipais. Obxectivos estratéxicos.- Fomentar e apoiar ao asociacionismo veciñal, no desenvolvemento das actividades que complementen as competencias municipais, facilitando a participación cidadá na vida cultural e social do municipio e promovendo a organización de eventos no ámbito festivo e cultural. Obxectivos específicos.- Colaborar coas comisións de festexos do municipio de Porto do Son na organización das festas locais e fomentar as actividades festivas e sociais. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- Levárase a cabo segundo se determine, ben por concesión directa mediante a celebración de convenios de colaboración ou ben por concorrencia competitiva mediante a elaboración das correspondentes bases xerais reguladoras e convocatorias. Obxectivos estratéxicos.- Fomentar as actividades de entidades públicas e/ou privadas que acrediten solvencia científica, para dar a coñecer os elementos patrimoniais, tanto materiais coma inmateriais característicos de Porto do Son, a través da sensibilización e coñecemento do mesmo. Obxectivos específicos.-. A posta en valor do patrimonio cultural esencialmente mariñeiro do Concello de Porto do Son baseado en valores que conxugan a innovación coa tradición, tendo coma obxectivos o coñecemento do mesmo, o seu mantemento, a súa difusión e transmisión. Prazo.- Con carácter xeral, as subvencións municipais terán un prazo de execución anual. Fontes de financiamento.- O financiamento levarase a cabo con fondos propios do Concello con cargo ás aplicacións orzamentarias destinadas a este fin no orzamento xeral da corporación para cada exercicio económico. Plan de actuación.- Levárase a cabo segundo se determine, por concesión directa mediante a celebración de convenios de colaboración. Se entende prorrogado este PES, ata que non se aprobe o seguinte Porto do Son, 11 de outubro de 2022 O alcalde-presidente, José Luís Oujo Pouso